בס"ד

07/08/17

לילדי נינה ז"ל,

ברצוני להשתתף באבלכם הכבד על מות אמכם, נינה היקרה.

הכרתי את אמכם, נינה, כשלושים שנה ויותר, הלכנו כברת דרך ארוכה ביחד.

נינה ניהלה את המכון בבית שמש לאורך שנים ארוכות ועבדה גם בתחום התפתחות הילד, שאותו בקשה לעזוב בשנים המאוחרות יותר. נינה זכורה לי כנותנת יחס אוהב לכל ילד, עם חיוך מעודד להוריו. (אחיין שלי טופל אצלה, ושנים אחר כך הייתה שואלת אותי לשלומו).

בשנים בהם התמודדה עם המחלה, התפעלתי מיכולת ההתמודדות, מהאפשרות להרגיש בריא, לשים בצד את מכאובי המחלה וללכת קדימה בחיים. לשמוח, לבלות, לחיות!!! זו יכולת נדירה של אנשים מזן מיוחד. אמכם-נינה בהחלט הייתה שייכת לזן המיוחד הזה.
בלוויה התרגשתי מאד לשמוע את סיפור עלייתה לארץ, הקהילה ממנה היא באה, הקשרים שנשמרים לאורך כל כך הרבה שנים. התרגשתי גם לשמוע אתכם, הילדים, איזו אמא היא הייתה עבורכם.

העובדה שאמכם עבדה עד הרגע האחרון השאירה אותה בריאה וצעירה בעיני עצמה ובעיני הצוות שאתו היא עבדה במכון בקרית היובל. כל עובדי המכון, יחד עם רבים אחר מהצוות, באו לחלוק לה כבוד אחרון. להיפרד מחברת צוות לעבודה. כולם עדין לא יכולים לדמיין שהיא איננה ולא תשוב יותר לעבוד.

אנחנו נזכור אותה לעד,

תהה נשמתה צרורה בצרור החיים,

בהערכה רבה,

יהודית מאיר

מנהלת שירותי הפיזיותרפיה

 מחוז ירושלים